armvectores/hy_wikipedia_2023 huggingface dataset:
Քոզանի գավառ

Քոզան, գավառ Կիլիկիայում, Ադանայի նահանգում։ Կենտրոնը Սիս քաղաքն էր, որի անունով կոչվել է նաև գավառը։


== Անվան ստուգաբանություն ==
Գավառի անունը գալիս է Կոզան Օղլու անունից։ Վերջինս 1825 թվականին գավառը կոչել է իր անունով։


== Աշխարհագրություն ==
Գավառն ընդգրկում էր Ադանայի նահանգի և Լեռնային Կիլիկիայի հյուսիս-արևելյան մասը՝ Սառան գետի հովիտը՝ արևելքից մինչև Ծամնդավ, հարավ-արևելքից մինչև Ջահան (Պիրամոս) գետերը։ Քոզանն հարավ-արևմուտքից սահմանակից էր Ադանայի, հարավ-արևելքից՝ Ջեբելբերեքեթի, արևելքից՝ Մարաշի գավառներին, արևմուտքից՝ Կարամանի նահանգի Նիկտեի, հյուսիս-արևմուտքից՝ Կեսարիայի գավառին, հյուսիսից՝ Սեբաստիայի վիլայեթին։
Քոզան ունի լեռնային տարածք։ Նրա միջով հոսում են Սարոս և Ջահան գետերը։


== Պատմություն ==
Ըստ Ի. Լեփսիուսի հայերը 1915 թվականի Մեծ եղեռնի ժամանակ ենթարկվել են բռնագաղթի և կոտորածների։


== Բնակչություն ==
1890-1900 թվականներին գավառն ուներ 60081 բնակիչ, որից 28000-ը՝ հայեր։


== Վարչական բաժանում ==
XIX դարի վերջին գավառը բաժանված էր 4 քաղաքապետության և 3 գավառակների, իսկ 1910 թվականին՝ 4 գավառակների։
Գավառի կազմի մեջ էին մտնում հետևյալ գավառակները (կամ գյուղախմբերը).

Հաճն
Քոզան (Քոզան Արևելյան, Քոզան Արևմտյան)
Ֆեքե
ևս 1 գավառակ


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Թրինե Հաթերսթադ

Թրինե Հաթերսթադ (նորվ.՝ Elsa Katrine Hattestad, ապրիլի 18, 1966(1966-04-18), Լյորենսկուգ, Ակերսհուս, Նորվեգիա), նորվեգացի նիզականետորդուհի, Սիդնեյի ամառային օլիմպիական խաղերի չեմպիոն, Ատլանտայի ամառային օլիմպիական խաղերի բրոնզե մեդալակիր, աշխարհի կրկնակի չեմպիոն, Եվրոպայի չեմպիոն։ Երկու անգամ դարձել է աշխարհի ռեկորդակիր։ Հինգ անգամ անընդմեջ մասնակցել է ամառային օլիմպիական խաղերին՝ 1984 թվականից 2000 թվականը։ Անձնական լավագույն ցուցանիշն ունեցել է 2000 թվականին՝ 69.48 մետր։


== Կարիերա ==
Հաթերսթադն առաջին անգամ որպես նիզականետորդուհի հանդես է եկել 1981 թվականի Եվրոպայի երիտասարդական առաջնությունում, որտեղ զբաղեցրել է 5 -րդ հորիզոնականը։ 1990 -ական թվականների սկզբին Հաթերսթադը համարվում էր նիզականետորդուհիների առաջատարներից մեկը։ 1993 թվականին նվաճել է իր առաջին միջազգային կոչումը՝ հաղթելով Շտուտգարտում կայացած թեթև աթլետիկայի աշխարհի  առաջնությունում։ Հաջորդ տարի, աշխարհի չեմպիոնի կոչմանը հավելել է Եվրոպայի չեմպիոնի տիտղոսը` հաղթելով Հելսինկիում կայացած թեթև աթլետիկայի Եվրոպայի առաջնությունում։ Օլիմպիական խաղերում Հաթերսթադն առաջին անգամ օլիմպիական մեդալ է նվաճել 1996 թվականին՝ Ատլանտայում (բրոնզե մեդալ)։ Հաջորդ տարի նա կրկին հաղթել է աշխարհի առաջնությանը, որն այս անգամ անցկացվել է Աթենքում։ Սակայն արդեն 1999 թվականին՝ Սևիլյայում կայացած աշխարհի առաջնությունում զրկվել է աշխարհի չեմպիոնի կոչումից՝ զբաղեցնելով միայն երրորդ հորիզոնականը։ Հաթերսթադի գլխավոր հաղթանակը 2000 թվականի Սիդնեյի ամառային օլիմպիական խաղերում էր, որտեղ նա դարձավ օլիմպիական չեմպիոն։


== Անձնական կյանք ==
Երիտասարդ տարիներին համարվել է խոստումնալից հանդբոլիստուհի՝ խաղալով նորվեգական երկրորդ լիգայում։
Ամուսնացել է Անդերս Հաթերսթադի հետ, ունի չորս զավակ։ Ամուսնուց բաժանվել է 2017 թվականին։


== Ծանոթագրություններ ==


== Արտաքին հղումներ ==
Թրինե Հաթերսթադ - անձնական էջը IAAF-ում(անգլ.)
Պրոֆիլը sports-reference.com կայքում Archived 2011-05-19 at the Wayback Machine.
Հեգե Ռիիսեի վիճակագրություն(չաշխատող հղում) (անգլ.)
Տրևինյանո

Տրևինյանո  (իտալերեն՝ Trevignano), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 10 005 մարդ, խտությունը՝ 375 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 31040, հեռախոսային կոդ՝ 0423։


== Ժողովրդագրություն ==


== Արտաքին հղումներ ==
Պաշտոնական էջ(իտալ.)


== Ծանոթագրություններ ==
Անդրե Իգուադալա

Անդրե Թայլեր Իգուադալա (անգլ.՝ Andre Tyler Iguodala, հունվարի 28, 1984(1984-01-28), Սփրինգֆիլդ, ԱՄՆ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Գոլդեն սթեյթ Ուորիորս» ակումբում՝ որպես թեթև հարձակվող և հարձակվող պաշտպան։ 
Ծնվել է Սպրինգֆիլդում (Իլինոյս նահանգ), որտեղ գտնվող Լանֆիերի ավագ դպրոցում էլ անցկացրել է ավագ դպրոցի բասկետբոլային կարիերան՝ մինչ տեղափոխվելը Արիզոնայի համալսարան։ Համալսարանային առաջնություններում 2 տարի ներկայացնելով «Արիզոնա Ուայլդքեթս» թիմը՝ Իգուադալան 2004 թվականին պաշտոնապես մուտք է գործում NBA-ի դրաֆթ, որտեղ ընտրվում է 9-րդը առաջին ռաունդում՝ «Ֆիլադելֆիա Սեվնթի Սիքսերսի» կողմից։ 2004 թ.-ից մինչև 2012 թվականը Իգուադալան անցկացնում է «Սիքսերսի» կազմում՝ կարիերայի սկզբնամասում լինելով Ալեն Այվերսոնի թիմակիցը։ 2012 թվականի օգոստոսի 10-ին Իգուադալան փոխանակվում է Դենվեր Նագեթսի հետ։ Փոխանակման մեջ ներառված են լինում նաև Էնդրյու Բայնեմը, ով տեղափոխվում է «Ֆիլադելֆիա» և Դուայթ Հովարդը, ով էլ իր հերթին հայտնվում է «Լոս Անջելես Լեյքերսում»։
2015, 2017 և 2018 թվականներին, «Գոլդեն սթեյթ Ուորիորսի» կազմում դարձել է NBA չեմպիոն, ընդ որում՝ առաջին տարում արժանացել է գերեզրափակչի ամենաարդյունավետ խաղացողի (MVP) մրցանակին։
Միացյալ Նահանգների բասկետբոլի ազգային հավաքականի անդամ է, որի կազմում դարձել է ոսկե մեդալակիր Լոնդոնի 2012 թվականի ամառային օլիմպիական խաղերում և ՖԻԲԱ-ի 2010 թվականի աշխարհի առաջնությունում։ Եղել է նաև մինչև 18 տարեկանների ազգային հավաքականի անդամ, որի կազմում էլ դարձել է բրոնզե մեդալակիր 2002 թվականի ամերիկյան առաջնությունում։


== Արտաքին հղումներ ==
Էջը NBA.com կայքում(անգլ.)
Պաշտոնական կայք Archived 2012-08-15 at the Wayback Machine.(անգլ.)
Մարտի 0

Մարտի 0, գոյություն չունեցող օրացույցային ամսաթիվ, որը հիմնականում օգտագործվում է աստղաչափությունում (օրինակ՝ տարեկան էֆիմերտեներում) և ծրագրային ապահովման մեջ (օրինակ՝ Microsoft Excel ծրագրում)։ Մարտի 0-ն պայմանականորեն փոխարինում է փետրվարի վերջին օրը։


== Տես նաև ==
Հունվարի 0


== Ծանոթագրություններ ==
Թովմասյան

Թովմասյան, հայկական ազգանուն։


== Ազգանունը կրողներ ==
Աշոտ Թովմասյան
Աշոտ Հովհաննեսի Թովմասյան (1889-1962), հայ բժիշկ։
Աշոտ Սմբատի Թովմասյան (1928-1978), հայ բուսաբույծ։
Արթուր Թովմասյան
Արթուր Բաբկենի Թովմասյան (ծնվ. 1962) պետական և քաղաքական գործիչ։
Արթուր Թովմասյան (ծնվ. 1992), մարմնամարզիկ։
Արշակ Թովմասի Թովմասյան (1913-1996), հայ իրավաբան։
Բարունակ Վարդանի Թովմասյան (1910-1991), հասարակական գործիչ։
Գեորգի Միսակի Թովմասյան (1936-2011), հայ նկարիչ։
Ժաննա Արշակի Թովմասյան (1912-2000), հայ դերասանուհի։
Լուսինե Թովմասյան (ծնվ. 1986), գեղեցկության մրցույթի հայ մասնակից։
Խաչատուր Գևորգի Թովմասյան (1911-), հայ բժիշկ։
Խաչիկ Թովմասյան (ծնն. և մահ. թթ. անհայտ), 19-րդ դարի հայ գրական գործիչ, մանկավարժ։
Կամո Թովմասյան (ծնվ. 1980), հայ բլոգեր, լուսանկարիչ, հաղորդավար։
Հրայր Վարդանի Թովմասյան (ծնվ. 1970), հայ իրավաբան, ՀՀ պետական գործիչ։
Հրանտ Մուշեղի Թովմասյան (1929), հայ աստղագետ։
Մարտին Լևոնի Թովմասյան (1925-2008), ճարտարապետ։
Նազարեթ Երվանդի Թովմասյան (1934), հայ մաթեմատիկոս։
Նարդոս Հովհաննեսի Թովմասյան (1897-1972), հայ բժիշկ, Երկրորդ աշխարահամարտի մասնակից։
Ներսես Ռաֆայելի Թովմասյան (1910-1989), հայ տնտեսագետ։
Շուշաննա Սաղաթելի Թովմասյան (ծնվ. 1992), հայ դերասանուհի, հաղորդավարուհի։
Ռուբեն Գրիգորի Թովմասյան (ծնվ. 1937), Հայաստանի կոմունիստական կուսակցության նախագահ։
Սերգեյ Թովմասյան
Սերգեյ Թովմասյան (1959-1992), հայ ազատամարտիկ։
Սերգեյ Խաչիկի Թովմասյան (ծնվ. 1960), հայ դերասան։
Ստեփան Սուրենի Թովմասյան (1923-1996), հայ փիլիսոփա։
Սուրեն Թովմասյան
Սուրեն Հակոբի Թովմասյան (1909-1980), ՀԽՍՀ կուսակցական և պետական գործիչ, դիվանագետ։
Սուրեն Վարդանի Թովմասյան (1924-1999),  դուդուկահար։
Վալենտին Թովմասյան (1937-2017), հայ երաժշտագետ, արվեստագիտության թեկնածու։
Վարդան Միքայելի Թովմասյան (1948-2012), հայ քանդակագործ։
Տիգրան Թովմասյան (1972-1992), հայ ազատամարտիկ։


== Ծանոթագրություններ ==
Վիկոս

Վիկոս (հուն․՝ Φαράγγι του), կիրճ Հունաստանում։ Գտնվում է Պինդոսի լեռան ազգային պարկում` հունական Էպիրուս շրջանի հյուսիս-արևելքում։ Երկարությունը կազմում է 20կմ, խորությունը` 450-1600մ, լայնությունը՝ 400մ-ից մինչև 1-2մ ամենանեղ տեղերում։
Վիկոսը ընդգրկված է Գինեսի ռեկորդների գրքում որպես աշխարհի ամենախորը կիրճ։ Ընդ որում, հաշվի են առնվում մի քանի հատկանիշներ, որոնցով կիրճը տարբերվում է կանիոնից, օրինակ՝ երկարության և լայնության հարաբերությունը։


== Դիրք ==
Գտնվում է Վիկոս-Աոոս ազգային պարկի կենտրոնական մասում՝ Զագորիի շրջանում։ Սկիզբ է առնում Մոնոդենդրի և Կուկուլի բնակավայրերի մերձակայքից։ Կիրճի համակարգի մեջ են մտնում մի քանի մանր գետակներ, որոնք թափվում են կիրճի մեջ ձևավորվող Վոյդոմատիս գետի մեջ։ Վոյդոմատիսի՝ ջրերով լցվելը սեզոնային բնույթ ունի. այն մշտապես հոսում է կիրճի ստորին մասում միայն։ Գիտնականների համար կիրճը մեծ հետաքրքրություն է ներկայացնում մարդու կողմից չխաթարված էկոհամակարգի և հազվագյուտ տեսակների համար։


== Գեոմորֆոլոգիա ==
Կիրճի երկարությունը մոտ 20կմ է, որից 12-ը անցնում է արգելոցի տարածքով։ Կիրճին բնորոշ են ռելիեֆի բազմազանությունը և բարձրությունների փոփոխությունը։ Թեք լանջերն ու զառիթափները գերիշխում են միջին մակարդակներում։ Բազմաթիվ հեղեղատներ կան կիրճի երկու կողմերում։ Հիմնական ուղղությունը հյուսիս-արևմուտքից հարավ-արևելք է։ Կիրճը միլիոնավոր տարիներ ողողել են Վոյդոմատիս գետի ջրերը։ Գետի ջրերի մակարդակը կախված է տարվա եղանակից։ Տարվա մեծ մասում ջուր լինում է միայն կիրճի ամենաստորին մասում։ Կիրճի վերին շերտերը կազմված են կրաքարե գոյացություններից, ներքին շերտերը՝ դոլոմիտից։ Քանի որ կրաքարը լուծվում է ջրում, առաջանում է ջրահեռացման համակարգ՝ քարանձավներով ու միջանցքներով, որոնք ժամանակի ընթացքում մեծանում են։ Ավելի ուշ նրանք փշրվում են՝ առաջացնելով ժեռուտ բացվածքներ։ Այդ պատճառով էլ ջուրը հավադեպ է հոսում մակերևույթով. երբ այն չի կարողանում թափանցել խորքը, դուրս է գալիս մակերևույթ։


== Զբոսաշրջություն և հանգիստ ==
Կիրճի՝ Օկսիի հատվածում կա բնական դիտահրապարակ կիրճի ամենախոր մասի վերևում։ Այն գտնվում է Մոնոդենդրիի նոր ճանապարհից երեք կիլոմետր հեռավորության վրա։ Եվս մեկ դիտահրապարակ գտնվում է կիրճի արևելյան մասում. այնտեղ կարելի է բարձրանալ Վրադետո գյուղից։
Զբոսաշրջային հիմնական ուղղությունը Մոնոդենդրիի արահետն է, որը ձգվում է դեպի կիրճի հյուսիս՝մինչև Վոյդոմատիս լեռան ակունքը։ Այնուհետև արահետը տանում է դեպի կիրճի ելքը Պապինգո գյուղի մոտ հյուսիսային մասում կամ Վիկոս գյուղի մոտ հարավային մասում։ Հնարավոր է նաև անցնել Մոնոդենդրիի հարավում գտնվող քարե կամրջով (18-րդ դար)։


== Պատկերասրահ ==

		
		
		


== Արտաքին հղումներ ==
Վիկոսի կիրճը greecetravel.com կայքում


== Ծանոթագրություններ ==
Շիբնևո (գյուղ, Տյոմկինսկի շրջան)

Անվան այլ կիրառումների համար տե՛ս՝ ՇիբնևոՇիբնևո (ռուս.՝ Шибнево), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուստավ Բուշարդա

Գյուստավ Բուշարդա (ֆր.՝ Gustave Bouchardat, հունիսի 4, 1842(1842-06-04)[…], Փարիզ - նոյեմբերի 22, 1918(1918-11-22), Փարիզ), ֆրանսիացի բժիշկ, քիմիկոս և ուսուցիչ։


== Կենսագրություն ==
Գյուստավ  Բուշարդան ծնվել է 1842 թվականին, Փարիզ քաղաքում, ֆրանսիացի բժիշկ և դեղագործ Ապոլլինարի Բուշարդայի ընտանիքում, ինչն էլ ըստ երևույթին որոշել է նրա հետագա ճակատագիրը։
1881 թվականից զբաղեցրել է Ֆրանսիայի մայրաքաղաքի բարձրագույն դեղագործական դպրոցի միներալոգիայի և հիդրոլոգիայի ամբիոնը։
Նա օրգանական քիմիայով սկսել է զբաղվել Բերլոտոյի լաբորատորիայում։ Գիտնականի հիմնական աշխատանքը վերաբերվում էր շաքարի և տերպենների ուսումնասիրությանը։ 1878 թվականին Գ. Բուշարդան բացահայտել է իզոպրենի` կուչուկանման զանգվածի փոխակերպվելու ռեակցիան։
Գյուստավ Բուշարդան մահացել է 1918 թվականի նոյեմբերի 22-ին, իր հայրենի քաղաքում։


== Ընտրված մատենագրություն ==
«Recherche sur la dulcité et les sucres en général» («An. phys. et ch.», т. XXVII)
«Études sur la mannite» (ib., т. VI, 5 s.); «Synthèse d’un terpilen» («Soc. ch.», т. XXIV, 108)
«Pouvoir rotatoire de la mannite» («Compt. Rend.», т. LXXXIV, 34)
«Transformation du valérylène en terpilène» (ib., т. LXXXVII, 644)
«Action de l’acide acétique sur l’essence de térébenthine» (ib., т. CII, 318)
«Formation d’alcools monoatomiques derivés de l’essence de térébenthine» (ib., т. CII, 437)
«Synthèse d’un terpilenol» (ib., т. CII, 1854)


== Ծանոթագրություններ ==
Գվատեմալայի ֆուտբոլի ազգային հավաքական

Գվատեմալայի ֆուտբոլի ազգային հավաքականը ներկայացնում է Գվատեմալան ֆուտբոլի միջազգային մրցաշարերում և առանձին հանդիպումներում։


== Ծանոթագրություններ ==


== Արտաքին հղումներ ==
Գվատեմալայի ֆուտբոլի ֆեդերացիայի պաշտոնական կայք Archived 2015-12-10 at the Wayback Machine.
Մասկուլինիզացիա

Մասկուլինիզացիա (լատ.՝ masculinսm - արական), արականացում, էգ կենդանիների կամ կանանց օրգանիզմում արական սեռին հատուկ հատկանիշների առաջացում։ Կանանց մասկուլինիզացիայի բնորոշ ձևերը պայմանավորված են պտղի մակերիկամների կեղևի անդրոգենային բնածին գերֆունկցիայով և գլյուկոկորտիկոստերոիդ հորմոնների (հատկապես կորտիզոլի) անբավարարությամբ (այսպես կոչված, ադրենո-գենիտալ սինդրոմ)։ Անդրոգեն հորմոնների ազդեցության ներքո պտղի արտաքին սեռական օրգանները զարգանում են արական տիպի, ներքին սեռական օրգանները (արգանդ, ձվարան) ետաճում են (կեղծ հերմաֆրոդիտիզմ)։ 
Երբեմն այս ձևը կարող է դրսևորվել ավելի ուշ՝ պատանեկան, երիտասարդական շրջանում, դեմքը մազակալում է՝ ձայնը կոպտանում, դաշտանային ցիկլը խանգարվում։ Մասկուլինիզացիան կարող է զարգանալ նաև ձվարանների կամ մակերիկամների անդրոգեն հորմոններ արտադրող ուռուցքների դեպքում, ինչպես նաև կանանց սեռական օրգանների (հատկապես արգանդի) և կրծքագեղձի ուռուցքների ու նրանց մետաստազների տարածումը կանխելու նպատակով արական հորմոնների (տեստոստերոն) տևական օգտագործումից։
Տալամանկա դե Խարամա

Տալամանկա դե Խարամա (իսպ.՝ Talamanca de Jarama), մունիցիպալիտետ Իսպանիայում, գտնվում է Մադրիդ շրջանում՝ Մադրիդ ինքնավար մարզի կազմում։ Քաղաքը մտնում է Կուենկա դել Մեդիո Խարամա շրջանի մեջ։ Բնակչությունը 2927 մարդ։ Տարածքը՝ 39,36 կմ² է։


== Ժողովրդագրություն ==


== Քույր քաղաքներ ==
 Տալամանկա, Կոստա Ռիկա


== Պատկերասրահ ==

		
		
		
		
		
		
		


== Արտաքին հղումներ ==
Foro de Titulcia
Քարանձավային լուսնի պաշտոնական էջ Archived 2010-04-29 at the Wayback Machine.
Զագուսինե (գյուղ, Սմոլենսկի շրջան)

Անվան այլ կիրառումների համար տե՛ս՝ ԶագուսինեԶագուսինե (ռուս.՝ Загусинье), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուիլա (լիճ)

Անվան այլ կիրառումների համար տե՛ս՝ Ռուիլա (այլ կիրառումներ)Ռուիլա (էստ․՝ Ruila järv), լիճ Էստոնիայի Կեռնու շրջանի Մինուստե գյուղում՝ գլխավոր ճանապարհի հարևանությամբ։ Լճից սկիզբ են առնում գետակներ, որոնք թափվում են Վազալեմա գետ։
Լճի մակերեսը 0,356 կմ² է, երկարությունը՝ 900 մ, լայնությունը՝ 360 մ, ջրափնյա գծի երկարությունը՝ 6801 մ, առավելագույն խորությունը՝ 2 մ, միջին խորությունը՝ 1 մ։ Լիճը ունի նաև մի քանի փոքր կղզիներ, որոնք զբաղեցնում են 0,018 կմ² տարածք։ Լճում ջրի փոփոխությունը կատարվում է տարվա մեջ 8 անգամ։
Լիճը ունի աղքատ բուսականություն. այստեղ աճում են ընդամենը մակրոֆիտների 11 տեսակ։ Ձկնատեսակներից առկա են գետակի թառ, տեգ, ոսկեգույն կարաս և այլն։


== Արտաքին հղումներ ==
«Ruila järv» (էստոներեն)։ Keskkonnaregistri avalik teenus։ Արխիվացված օրիգինալից 2012-11-23-ին։ Վերցված է 2012 թ․ նոյեմբերի 11–ին 


== Ծանոթագրություններ ==
Իզաբել Սադոյան

Իզաբել Սադոյան (մայիսի 12, 1928(1928-05-12), 2nd arrondissement of Lyon, Ռոն, Ֆրանսիա - հուլիսի 10, 2017(2017-07-10), Saint-Didier-au-Mont-d'Or, Ռոն, Ֆրանսիա), ֆրանսահայ դերասանուհի։ Նա դերասան Ժան Բյուիսի կինն էր։ Նրա ֆիլմագրությունը ներառում է Կլոդ Շաբրոլի, Կլոդ Լելուշի, Լյուկ Բեսոնի, Ժան Լյուկ Գոդարի, Անրի Վեռնոյի, Ռոբեր Քեշիշյանի ֆիլմերը։
«Մայրիկ» ֆիլմում Աննայի դերակատարն էր։
Իզաբել Սադոյանի ծնողները Մեծ եղեռնից փրկվածներ էին։
Դերասանուհու խաղացանկում կա հիսունից ավելի դեր ֆիլմերում և 25` թատրոնում։ Նրա վերջին բեմելը եղել է 2016 թվականի վերջին Théâtre de l'Oeuvre թատրոնում (Փարիզ)։ Նա խաղացել է «Թռիչքից առաջ» բեմադրությունում։


== Ծանոթագրություններ ==


== Արտաքին հղումներ ==
Filmography Ֆիլմագրություն Archived 2016-03-03 at the Wayback Machine.
Յասենկա

Յասենկա (ռուս.՝ Ясенка), գետ Ռուսաստանում, հոսում է Կալինինգրադի մարզում և Պրավդինսկի շրջանում։ Գետաբերանը տեղակայված է Պուտիլովկա գետի ձախ ափին 34 կմ հեռավորության վրա։ Գետի երկարությունը 10 կմ է, ավազանի տարածքը 48,6 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, ջրատնտեսային տեղամասը՝ Պրեգոլյա, ենթաավազանը՝ բացակայում է։ Գետի գետային ավազանը՝ Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010428
Հիդրոլոգիական ուսումնասիրությունների կոդը - 104301042
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոնֆոր Լամորի

Մոնֆոր Լամորի (ֆր.՝ Montfort-l’Amaury), համայնք Ֆրանսիայի Իլ դը Ֆրանս երկրամասի Իվելին գավառում։ Մտնում է Մոնֆոր Լամորի կանտոնի մեջ։ Գտնվում է մայրաքաղաք Փարիզից 20 կմ հյուսիս։ Մոնֆոր Լամորի համայնքում գտնվող 12-րդ դարի վանքի տարածքում է հուղարկավորվել Հայաստանի ազգային հերոս, ֆրանսահայ նշանավոր երգիչ Շառլ Ազնավուրը։


== Աշխարհագրություն ==
Մոնֆոր Լամորի համայնքը գտնվում է Ռամբույե ամրոցից հյուսիս, ոչ բարձր լեռների ստորոտում, ծովի մակերևույթից 130 մ բարձրության վրա։


== Պատմություն ==
Ֆրանսիայի թագավոր Ռոբերտ II֊ը Մոնֆորի բլրի վրա 996 թվականին ամրոց կառուցեց։ Մոնֆոր Լամորին 11-րդ դարի կեսերից եղել է Մոնֆոր տան ամրոցը։ Ամրոցի պատնեշը կառուցել է Ամաուրի I֊ը։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-03-15 at the Wayback Machine.(ֆր.)
Տեղեկություն Մոնֆոր Լամորիի մասին
Ելցի (գյուղ, Սելիժարովսկի շրջան)

Ելցի (ռուս.՝ Ельцы), գյուղ Ռուսաստանի Տվերի մարզի Սելիժարովսկի շրջանի կազմում։
Բնակչությունը 2008 թվականին գրանցված տվյալներով կազմում էր 376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոնիկոլաևսկի (Տացինսկի շրջան)

Անվան այլ կիրառումների համար տե՛ս՝ Նովոնիկոլաևսկի (այլ կիրառումներ)Նովոնիկոլաևսկի (ռուս.՝ Новониколаевский), գյուղ Ռուսաստանի Ռոստովի մարզի Տացինսկի շրջանում։ Մտնում է Վերխնեօբլիվսկի գյուղական համայնքի կազմի մեջ։
Բնակչությունը կազմում է 187 մարդ։
Ամիրյան փողոց (Երևան)

Անվան այլ կիրառումների համար տե՛ս՝ Ամիրյան (այլ կիրառումներ)Ամիրյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ հեղափոխական, լրագրող, հրապարակախոս, Բաքվի 26 կոմիսարներից մեկի՝ Արսեն Ամիրյանի։


== Տվյալներ ==
Սկսվում է Հանրապետության հրապարակից և ձգվում մինչև Սարյան փողոցը։ Հատվում են Եզնիկ Կողբացու փողոցը, Մաշտոցի պողոտան և Խորեն Աբրահամյան փողոցը։ Ամիրյան փողոցից սկիզբ է առնում Զաքյան փողոցը, ավարտվում է Քոչինյան փողոցը։
Նախասովետական ժամանակաշրջանում կոչվում էր Նազարովսկայա փողոց։ 1918-ից 1921 կրել է ՀՅԴ հիմնադիրներից Քրիստափորի անունը։ Հայաստանի անկախանալուց հետո, 1990-ական թվականներին, փողոցը մի քանի տարի կոչվել է Վռամշապուհ արքայի անունով, այնուհետև կրկին ստացել է նախկին անվանումը։


== Նշանակալի օբյեկտներ ==
Փողոցի սկզբնամասում է գտնվում «Մարիոթ Արմենիա» հյուրանոցը։
Ամիրյան 9 հասցեում է Եղիշե Չարենցի անվան թիվ 67 հիմնական դպրոցը։ Նախկինում այդ վայրում գտնվել է Սուրբ Գրիգոր Լուսավորիչ եկեղեցին, որը քանդվել է խորհրդային իշխանությունների հրամանով։
Ամիրյան փողոցի և Մաշտոցի պողոտայի հատման վայրում է գտնվում Ռոմանոս Մելիքյանի անվան երաժշտական ուսումնարանը։
Փողոցի վերջնամասում են Երևանի թատրոնի և կինոյի պետական ինստիտուտը, Հայէկոնոմբանկը, ՀՀ ԱԱԾ Երևանի քաղաքային վարությունը։


== Պատկերասրահ ==

		
		
		
		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի քաղաքային նշանակության փողոցների ցանկ
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Աբու Նուայմ ալ-Իսֆահանի

Աբու Նուայմ Ահմադ իբն Աբդուլլահ ալ-Իսֆահանի կամ ալ-Ասբահանի (արաբ․՝ أبو نعيم الأصبها‎‎, 948[…] կամ 944, Սպահան, Իրան - 1038, Սպահան, Իրան), միջնադարյան պարսիկ մուսուլման աստվածաբան, պատմաբան, գիտնական և հադիսագետ։


== Կենսագրություն ==
Նրա լրիվ անունը. Աբու Նուայմ Ահմադ իբն Աբդուլլահ իբն Ահմադ իբն Իսհակ իբն Մուսա իբն Մեհրան ալ-Միհրանի ալ-Ասբահանի (արաբ․՝ أبو نعيم أحمد بن عبد الله بن أحمد بن إسحاق بن موسى بن مهران المهراني الأصبهاني‎‎): Ծնվել 947 թվականին բուիդյան Սպահանում (ներկայիս Իրանը)։ Նրա հայրը եղել է հադիսագետ գիտնականներից մեկը։ Հադիսներ էր լսում ատ-Թաբարանիից, Հակիմ Նիշապուրիից, Աբու Բաքր ալ-Աջուրրիից և շատ ուրիշներից։ Նրա կողմից հադիսներ անցան Ալ-Խաթիբ ալ-Բաղդադին և ուրիշներին։
Աբու Նուայմ ալ-Իսֆահանին այնպիսի աշխատությունների հեղինակ է, ինչպիսիք են Հիլյատ ալ-ավլիյա (حلية الأولياء‎), Մուջամ աս-սահաբա (معجم الصحابة‎), Տարիխ Իսֆահան (تاريخ أصبهان‎), Սիֆատ ալ-ջաննա (صفة الجنة‎), Դալաիլ ան-նուբուվվա (دلائل النبوة‎), Ֆադաիլ աս-սահաբա (فضائل الصحابة‎), Ուլում ալ-հադիս (علوم الحديث‎), ան-Նիֆիկ (النفاق‎) և այլն։
Աբու Նուայմը շաֆիթյան մազհաբի հետևորդ էր, իսկ նրա «Հիլյատ ալ-ավլիյա» աշխատությունը զգալիորեն ազդել սուֆիզմի զարգացման վրա։ Նա, ըստ ամենայնի, եղել է աշարիակ։
Հաջիրով նա մահացել է 430 թվականին (1038 թվական) Սպահանում։


== Ծանոթագրություններ ==


== Գրականություն ==
Abū Nuʿaym al-Iṣfahānī / Pedersen, J. // Encyclopaedia of Islam. 2 ed. Կաղապար:Энис/2
Սուրբ Աստվածածին եկեղեցի (Ամուրավան)

Սուրբ Աստվածածին եկեղեցի, հայ առաքելական կիսավեր եկեղեցի Ադրբեջանի Հանրապետության Կուտկաշենի շրջանի Ամուրավան գյուղում։
Եկեղեցու մասին քիչ տեղեկություններ են հայտնի։


== Ճարտարապետություն ==
Ունի երկու մուտք՝ արևմուտքից և հարավից։ Վերջինիս բարավորին մինչև 1980-ական թվականները պահպանվում էր շինարարական արձանագրությունը։


== Նորոգություն ==
Հայտնի է, որ 1891 թվականին Սուրբ Ամենափրկիչ եկեղեցին նորոգվել է։


== Ծանոթագրություններ ==
Focus Entertainment

Focus Entertainment, ֆրանսիական ընկերություն, որը զբաղվում է համակարգչային խաղերի հրատարակչությամբ, ինչպես նաև ունի մի քանի մշակած խաղեր։


== Պատմություն ==
Ընկերությունը հիմնադրվել է 1996 թվականին Փարիզում (Ֆրանսիա), և սկզբնական շրջանում հրատարակել է երաժշտական ծրագրային ապահովում, որը կրում էր eJay անվանումը։
Focus Entertainment ընկերությունը հրատարակել է մի շարք հայտի խաղեր ինչպիսիք են՝ ավտոմրցարշարվային TrackMania խաղը, առագաստանավերի մասին՝ Virtual Skipper խաղը, Cycling Manager ստրատեգիական խաղաշարը, ինչպես նաև մի շարք քվեսթ ժանրի խաղեր՝ Runaway, A Vampyre Story։
2021 թվականի սեպտեմբերի 6-ին ընկերությունը փոխեց անվանումը՝ Focus Home Interactive-ից դառնալով Focus Entertainment։
2022 թվականի փետրվարին Focus Entertainment-ը հայտարարեց Leikir Studio ստուդիայի գնման մասին։
2022 թվականի սեպտեմբերին Focus Entertainment-ը հայտարարեց, որ M2H-ից գնել է WW1 Game Series B.V. ընկերության բաժնետոմսերի 66%-ը, որն իր մեջ ներառում էր նաև BlackMill Games ստուդիան։ Ընկերության մնացած բաժնետոմսերին տնօրինելու էր WW1 Game Series ղեկավար Յոս Խեյբեյը։


== Մշակած խաղերի ցանկ ==


== Հրատարակած խաղերի ցանկ ==


== Ծանոթագրություններ ==
Մ.թ.ա. 788


== Դեպքեր ==


== Ծնունդներ ==


== Մահեր ==
Դաստակ (գյուղ)

Անվան այլ կիրառումների համար տե՛ս՝ ԴաստակԴաստակ (ադրբ.՝ աժմ կոչվում է՝ Dəstə - Դաստա), գյուղ, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում՝ Տրունյաց ձորի ամենաստորին հատվածում գտնվող հայկական պատմական բնակավայր էր։ Գյուղը գտնվում է Նախիջևան-Օրդուբադ-Մեղրի ճանապարհի աջ կողմում, այգեվետ հարթավայրում, անմիջապես Արաքս գետի ափին։


== Պատմություն ==
Գտնվում էր պատմական Մեծ Հայքի Վասպուրական նահանգի Նախճավան գավառում։ Գյուղի մասին հիշատակվում է Ագուլիսի սուրբ Թովմա վանքի արձանագրություններում։ Մինչև 1879 թվականին ունեցել էր 62 տուն հայ բնակչությամբ, որոնք 19-րդ դարի վերջերին տեղափոխվել էին Շուշի և Ագուլիս քաղաքներ։
Ղևոնդ Ալիշան հավաստում էր․


== Կրթություն ==
16-17-րդ դարում Դաստակի Սուրբ Խորան եկեղեցում գործում էր գրչօջախ։ Լինելով Արաքսի ափին բազմիցս ենթարկվել էր թշնամու ավազակային հարձակմանը, որի պատճառով գողացվել են նաև այստեղ գրչագրված ձեռագրերը։
Պահպանված 1552 թվականի Ավետարանի հիշատակարանում նորոգող Սարգիս գրիչը գրել էր, որ այն


== Հուշարձաններ ==
Գյուղում կան երկու մսկիթներ, որոնցից մեկը 1610-1611 թվականներին կառուցված պարսկական մսկիթ էր, իսկ մյուսը 19-20-րդ դարերի մսկիթ էր։ Գյուղում հիշատակվում էր նաև հայկական Սուրբ Խորան եկեղեցին։


=== Դաստակի Սուրբ Խորան եկեղեցի ===

Սուրբ Խորան եկեղեցին կառուցվել էր 12-13-րդ դարերում և գտնվում էր Դաստակ գյուղի հյուսիսային թաղամասում։ Ինչպես մյուս հայկական հուշարձանները Նախիջևանի Ինքնավար Հանրապետությունում, այնպես էլ Սուրբ Խորան եկեղեցին ավերվել է։


== Տես նաև ==
Գողթն
Որդուարի շրջան
Վասպուրական
Օրդուբադ
Վերին Ագուլիս
Ներքին Ագուլիս


== Ծանոթագրություններ ==
Վերիշենի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Վերիշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 36 հուշարձան (13 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալյաքչի (այլ կիրառումներ)

Ալյաքչի, կարող է վերաբերել՝

Ալյաքչի - գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում
Ալյաքչի - գետակ Ղարաբաղի սարահարթում, Հագարի (Աղավնո) գետի ձախ վտակը
Փախստականները

Փախստականները, 1968 թվականին «Հայֆիլմ» ստուդիայում նկարահանված հայկական ֆիլմ՝ ըստ Ծերուն Թորգոմյանի «Լաչակս գլխիդ» պատմվածքի։


== Սյուժե ==
Ֆիլմը պատմում է 1915 թվականի Եղեռնի ողբերգական դրվագներից մեկի մասին։ Խենթացած հայրը, թուրքական ենիչերիներից փրկվելով, գետի հորձանուտներում կորցնում է երեխային։


== Դերերում ==
Ի. Ասատրյան
Ս. Պողոսյան


== Ծանոթագրություններ ==
Գյոքդերե

Գյոքդերե, լեռնանցք Հայկական լեռնաշխարհում, Բյուրակն-Մնձուրյան լեռնահամակարգում, հավանաբար Գյոքսուի ավազանում։


== Ծանոթագրություններ ==
Պոկրովկա (գյուղ, Բատեցկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռյազանկա (Մայսկայայի վտակ)

Ռյազանկա (ռուս.՝ Рязанка), գետ Ռուսաստանում, հոսում է Կալինինգրադի մարզում և Բարատիոնովսկի շրջանում։ Գետաբերանը տեղակայված է Մայսկայա գետի ձախ ափին 22 կմ հեռավորության վրա։ Գետի երկարությունը 11 կմ է, ավազանի տարածքը 39,2 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010848
Հիդրոլոգիական ուսումնասիրությունների կոդը - 104301084
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վեց

Վեց (6), բնական թիվ է, գտնվում է 5-ի և 7-ի միջև։


== Մաթեմատիկայում ==
կարգային թիվը՝ վեցերորդ
ամենափոքր կատարյալ թիվն է՝ 6=1+2+3


== Այլ բնագավառներում ==
A6 ձևաչափի թուղթ՝ 105×148 մմ
վեցը՝ածխածնի ատոմային թիվն էհայերենի այբուբենի տառերով գրելաձևը՝ Զ
շաբաթվա վեցերորդ օրվա անունն է՝ շաբաթ։


== Մշակույթ ==
Վեց օր, յոթ գիշեր (անգլերեն՝ Six Days Seven Nights) 1998 թ. նկարահանված արկածային ֆիլմ։
Վեց Նապոլեոն` Արթուր Կոնան Դոյլի պատմվածքը։


== Այլ բնագավառներում ==
Վեց ձեռքսեղմումների տեսություն
Mi-6` Մեծ Բրիտանիայի հատուկ ծառայությունը
Վեցն են՝հիմնական եռանկյունաչափական ֆունկցիաները
Դավթի աստղի գագաթները
զուգահեռանիստի, այդ թվում` ուղղանկյուն, նաև` խորանարդի նիստերը
միջատների ոտքերը
մայրցամաքները` Եվրասիա, Աֆրիկա, Հյուսիսային Ամերիկա, Հարավային Ամերիկա, Ավստրալիա, Անտարկտիդա;
աշխարհամասները` Եվրոպա, Ասիա, Ամերիկա, Աֆրիկա, Ավստրալիա, Անտարկտիդա;
Բրայլի այբուբենի բջջի կետերը։06-ը Ֆրանսիայի Ծովափնյա Ալպեր դեպարտամենտի կարգային թիվն է։
Սամվել Հովհաննիսյան (այլ կիրառումներ)

Սամվել Հովհաննիսյան անվամբ հայտնի են մի քանի անձնավորություններ.

Սամվել Մերուժանի Հովհաննիսյան — հայ օդաչու։
Սամվել Թելմանի Հովհաննիսյան — ՀՀ իրավապահ մարմինների գործիչ, 2000-2002 թթ. ՀՀ ԱՆ քրեակատարողական վարչության պետ։
Սամվել Ռաֆիկի Հովհաննիսյան — ՀՀ իրավապահ մարմինների գործիչ, 2013 թվականից ՀՀ Ոստիկանության պետի տեղակալ։
Սամվել Հովհաննիսյան - մաշկավեներաբան
Եետմա (գյուղ, Սիմեռու շրջան)

Անվան այլ կիրառումների համար տե՛ս՝ ԵետմաԵետմա (էստ․՝ Jäätma), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թե ինչպես ավանակը թախծով հիվանդացավ

Թե ինչպես ավանակը թախծով հիվանդացավ (ռուս.՝ Как ослик грустью заболел), խորհրդային նկարված մուլտիպլիկացիոն ֆիլմ, որը նկարահանվել է 1987 թվականին, «Սոյուզմուլտֆիլմ» կինոստուդիայում, ռեժիսոր Յուրի Պրիտկովի կողմից, ըստ Հենրիխ Սապգիրի սցենարի։


== Սյուժե ==
Մի ընտանիքում ապրում էր Պլյուշ անունով մի ավանակ, որը միշտ սիրում էր աշխատել. աղջկան դպրոց էր տանում, ծաղիկներն էր ջրում, կճուճներ էր տանում։ Բայց մի օր նրա տեղը գրավում է «Ֆիր-ֆիր» բեռնատարը, որը նույնպես սիրում էր աշխատել, բայց` իր ձևով։ Պլյուշը, զգալով որ ինքը ոչ ոքի պետք չէ, անմիջապես թախծով է «հիվանդանում»։ Դա նկատում է աղջկա հայրը, և նրանք միասին նստեցնում են ավանակին բազկաթոռի վրա, նրան ծածկում են ծածկոցով։ Բեռնատարը փորձում է ավանակին ուրախացնել լեզգինկայի օգնությամբ, սակայն ավանակին դա չէր զվարճացնում։ Հետո «Ֆիր-ֆիր» բեռնատարը առաջարկում է Պլյուշին շարժիչը գործի գցել, սակայն ոչինչ չէր ստացվում։ Դրանից հետո ընտանիքը բեռնատարով գնում է քաղաք։ Երկար է ժամանակ անցնում, և Պլյուշը նկատում է, որ դեռ ընտանիքը չկա։ Այդ ժամանակ, վստահելով սրտին, ավանակը նրանց ընդառաջ է գնում և պարզում է, որ նրանք թաղվել են հողի մեջ։ Օգնելով նրանց` «Ֆիր-ֆիր» բեռնատարի հետ միասին նրանք տուն են հասնում։ Հաջորդ օրը բեռնատարը գովում է ավանակին` ասելով. «Փոքր է, բայց քաշում է»։ Ինքն` ավանակը նորից սկսում է աշխատել և այդ ժամանակից նորից ուրախ և գոհ է լինում։


== Նկարահանող խումբ ==
Հեղինակները ներկայացված են ըստ մուլտֆիլմի լուսագրերի։


== Փաստեր ==
Այս մուլտֆիլմից պահպանված ցելյուլիդային կադրը տեղադրվել է Ռուսաստանի հնաոճ իրերի պատկերասրահի պաշտոնական կայքում։
Լեոնովի ձայնը մուլտֆիլմում արագացված է ճիշտ այնպես, ինչպես Վինի Թուխի ձայնը` ժապավենի արագ տեղաշարժման շնորհիվ։


== Ծանոթագրություններ ==


== Գրականություն ==
Сапгир В.Г. Как ослик грустью заболел. — М.: АСТ, 2005. — 64 с. — ISBN 5-17-036083-5


== Արտաքին հղումներ ==
«Թե ինչպես ավանակը թախծով հիվանդացավ» մուլտֆիլմը «Անիմատոր.ռու» կայքում
Ադիջանց

Ադիջանց, գյուղ Արևմտյան Հայաստանում, Վանի վիլայեթի Մոկսի գավառակում։ Գտնվում էր արևելյան Տիգրիսի հովտում։
Գյուղը թուրքերի կողմից հիմնահատակ ավերվել է առաջին համաշխարհային պատերազմի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Համամելազգիներ

Համամելազգիներ (լատ.՝ hamamelidaceae) - բույսերի համամելածաղկավորների կարգի ընտանիք։ Տերևաթափ կամ մշտադալար ծառեր և թփեր են, հերթադիր տերևադասավորությամբ։ Տերևները պարզ են, երբեմն՝ թաթաձև-բլթակավոր, տերևակիցներով կամ հազվադեպ առանց դրանց։ Ծաղիկները մանր են, կազմված 4-5 անդամներից, բաժանասեռ կամ երկսեռ, առանց ծաղկապատի, երբեմն՝ կրկնակի կամ պարզ ծաղկապատով, հավաքված գլխիկներում կամ հասկիկներում։ Առէջները ազատ են, 4-5, կամ 8 հատ։ Սերմնարանը երկբնանի է, յուրաքանչյուր բնում մեկ կամ մի քանի սերմնասկզբնակներով։ Պտուղը երկփեղկանի է, բացվող տուփիկ է։ Սերմերը հաճախ թևավոր են, էնդոսպերմով։
Ընտանիքը ընդգրկում է 20 ցեղ, որոնց կազմում հաշվվում են մոտ 50 տեսակ, տարածված է մերձարևադարձային և բարեխառն տաք երկրներում, ինչպես արևելյան, այնպես էլ արևմտյան կիսագնդերում։


== Հղումներ ==
Ռայթ շրջան (Մինեսոտա)

Անվան այլ կիրառումների համար տե՛ս՝ Ռայթ շրջան (այլ կիրառումներ)Ռայթ շրջան (անգլ.՝ Wright County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,711 կմ² է, բնակչությունը՝ 89,986 մարդ (2000 թ. տվյալներով)։ Շրջկենտրոնն է Բաֆալո բնակավայրը։ Կազմավորվել է 1855 թ.։
Գովերնադոր Վալադարիս

Գովերնադոր Վալադարիս (պորտ.՝ Governador Valadares), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Րիու Դոսի նահանգի Կենտրոնական մասում։ Մտնում է Գովերնադոր Վալադարիս գավառի կազմի մեջ։ Բնակչությունը կազմում է 260 405 մարդ՝ 2007 թվականի տվյալներով։ Գրավում է 2 348,100 կմ2 տարածք։ Բնակչության խտությունը կազմում է՝ 110,5 մարդ/կմ2։
Քաղաքի տոնը նշվում է հունվարի 30-ին։


== Պատմություն ==
Քաղաքը հիմնադրվել է 1938 թվականի հունվարի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 1,5 миллиард ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.859 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,800 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։
Իրխենրիտ

Իրխենրիտ (գերմ.՝ Irchenrieth), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1165 մարդ 2010 թվականի դեկտեմբերի 31-ի տվյալներով։ Զբաղեցնում է 5,27 կմ² տարածք։ Պաշտոնական կոդն է՝ 09 3 74 127։


== Ծանոթագրություններ ==


== Արտաքին հղումներ ==
Պաշտոնական կայք
Նյուդալա (Իլեկսայի վտակ)

Նյուդալա (ռուս.՝ Нюдала), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեկսա գետի ձախ ափում՝ 9 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017512
Հիդրոլոգիական ուսումնասիրությունների կոդը - 102001751
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆուտբոլային լիգայի գավաթ 1991-92

Ֆուտբոլային լիգայի գավաթ 1991-92, Ֆուտբոլային լիգայի գավաթի -րդ խաղարկությունն է, որում հաղթեց «Մանչեսթեր Յունայթեդ» ֆուտբոլային ակումբը։
Կանոբա

Կանոբա (պորտ.՝ Canhoba), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի արևելյան մարզում։ Մտնում է Պրոպրիայի գավառի կազմի մեջ։


== Ծանոթագրություններ ==
Ուսմանգալի

Ուսմանգալի (ռուս.՝ Усмангали, բաշկիրերեն՝ Уҫманғәле), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 432 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զելյոնայա (գյուղ, Կրասիլովի շրջան)

Անվան այլ կիրառումների համար տե՛ս՝ ԶելյոնայաԶելյոնայա (ուկրաիներեն՝ Зелена), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Զելյոնայա գյուղում բնակվում էր 294 մարդ։ Բնակավայրը զբաղեցնում է 1631 կմ² տարածք։ Բնակչության խտությունը կազմում էր 180,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
PubMed Central

PubMed Central (PMC), ազատ օգտագործմամբ թվային գրադարան, որում պահվում են բաց հասանելությամբ գիտական աշխատություններ, որոնք հրատարակվել են բժշկական և կենսաբանական ամսագրերում։ Հանդիսանալով հետազոտական տվյալների ամենախոշոր աղբյուրներից մեկը, և հիմնված լինելով Կենսատեխնոլոգիական տեղեկությունների ազգային կենտրոնի (NCBI) կողմից, PubMed Central-ը իրենից ներկայացնում է ավելին քան միայն տեղեկությունների շտեմարան։ Բոլոր PMC-ին ներկայացվող նոր հրապարակումները անցնում են ինդեքսավորման և ֆորմատավորման գործընթաց, որի արդյունքում ստացված նյութը դառնում է մետա-նյութ, որը իրենից ներկայացնում է XML-ի կառուցվածք ունեցող ֆայլ։ PMC-ում զետեղված բոլոր տեղեկությոսւնները կարող են հեշտությամբ կցվել NCBI-ի այլ տվյալների շտեմարանների հետ և հասանելի են Entrez որոնման համակարգով։
PubMed Central-ը պետք չէ շփոթել PubMed-ի հետ, դրանք երկու տարբեր ծառայություններ են։ Մինչդեռ PubMed-ը իրենից ներկայացնում է կենսա-բժշկական մեջբերումների և սեղմագրերի տվյալների շտեմարան, այս շտեմարանում հիշատակված նյութերի ամբողջական տեքստերը պահվում են այլ տեղերում (երբեմն միայն թղթային տեսքով)։ Ի հակադրություն դրան, PubMed Central-ը ազատ հասանելությամբ թվային արխիվ է, որտեղ պահվող տեքստերը ամբողջական են և հասանելի բոլորի համար հասարակ վեբ-նավարկիչով։
2018 թվականի դեկտեմբերի տվյալներով PMC-ին ներառում է ավելին քան 5,2 միլիոն հոդվածներ, որոնք այստեղ տեղադրվել են անմիջականորեն հրատարակողների կամ հեղինակների կողմից։ Ավելի վաղ ժամանակաշրջանի տվյալները ցույց են տալիս, որ 2013 թվականի հունվարից մինչև 2014 թվականի հունվար ամիսները հեղինակների կողմից զետեղված նյութերի քանակը գերազանցում է 103,000 հոդված ցուցանիշը։ PMC-ում նաև գրանցված են ավելին քան 4,000 ամսագրեր, որոնք ավտոմատ կերպով զետեղում են այստեղ հրապարակված նյութերը։


== Ծանոթագրություններ ==


== Արտաքին հղումներ ==
National Institutes of Health Submission System (NIHMS)
NIH Public Access Policy
Հայաստանի կոմպոզիտորների միություն

Հայաստանի կոմպոզիտորների միություն, միավորում է Հայաստանի պրոֆեսիոնալ կոմպոզիտորներին և երաժշտագետներին, աջակցում նրանց ստեղծագործական գործունեությանը։ Միության տնօրինությամբ գործող կոմպոզիտորների տանը կազմակերպվում են հանդիպումներ, նոր ստեղծագործությունների համերգ-քննարկումներ և այլ միջոցառումներ։ Միությունը ստեղծվել է 1932 թվականին Երևանում։ 2013 թվականից Հայաստանի կոմպոզիտորների միության նախագահն է Արամ Սաթյանը։


== Միության շենք ==
Վարչական շենքի կառուցումը մեկնարկել է 1955 թվականին։ Ճարտարապետներ են՝ Աշոտ Ղազարյանը, Էդուարդ Ալթունյանը, Էդուարդ Սարապյանը, նախագծի ղեկավար՝ Մարկ Գրիգորյան։ Նախահաշիվը կազմել է 500,000 ռուբլի։
Հայաստանի կոմպոզիտորների միության շենքն ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


=== Դիլիջանի կոմպոզիտորների ստեղծագործական տուն ===
Դիլիջանի կոմպոզիտորների ստեղծագործական տան ճարտարապետն է Էդուարդ Ալթունյանը։ Շինարարության մեկնարկը տրվել է 1961 թվականին, գարնանը։ Նույն թվականին միության նախագահ Էդուարդ Միրզոյանը նշանակվել է Միութենական ԿՄ հերթապահ «նախագահ»։
Նախնական արժեքը՝ 215,000 ռուբլի։ Նախագծի հիմնովին վերանայումից հետո նախկինում նախատեսված 2 և 3 սենյականոց կոթեջները բոլորը դարձել են 3 սենյականոց և արժեքն աճել է մինչև 310,000 ռուբլու (նոր գումարով)։
Ստեղծագործական տունը շահագործման է հանձնվել 1963 թվականի մայիսին, ներառելով 12 քոթեջ։ Ընդանուր արժեքը՝ 6,000,000 ռուբլի։


=== Լ. Վ. Բեթհովենի անվան համերգասրահ ===
Շահագործման է հանձնվել 1984 թվականի հունվարի 28-ին։ Նախագծով նախատեսված է եղել, որ պետք է կառուցվի սպորտային դահլիճ՝ 320,000 ռուբլի նախահաշվով։ 1970 թվականի դեկտեմբերին նախագիծը վերանայվել է և դարձել համերգային-սպորտային դահլիճ՝ 3,000,0000 ռուբլի ֆինանսավորմամբ։
Բացման համերգին ԽՍՀՄ կոմպոզիտորների միության նախագահ Տիխոն Խրեննիկովը կատարել է իր թիվ 3 դաշնամուրային կոնցերտը՝ Հայաստանի ֆիլհարմոնիկ նվագախմբի նվագակցությամբ՝ դիրիժոր Վալերի Գերգիեվի կատարմամբ։
Համալիրն ընդգրկված է ՀՀ Տավուշի մարզի պատմության և մշակույթի անշարժ հուշարձանների շարքում։


== Պատկերասրահ ==
Զագրոսի հինքարեդարյան թանգարան

Զագրոսի հինքարեդարյան թանգարան (պարսկերեն՝ موزه پارینه‌سنگی زاگرس), թանգարան Քերմանշահում, Իրանում, որը հիմնադրվել է 2008 թվականին։ Թանգարանում պահվում է քարե գործիքների մեծ հավաքածու և բրածո կենդանիների ոսկորներ Իրանի հինքարեդարյան շրջաններից։ Այն Իրանում միակ նմանատիպ թանգարանն է և առաջինը Մերձավոր Արևելքում։ 


== Պատմություն ==
Թանգարանը հիմնադրվել է Ֆերեիդուն Բիլյարիի և Ա. Մորադի Բիթետունի կողմից, 2007 թվականին, Քերմանաշահում, Թեքիե Բիլյար Բաիգի հասցեում։ Հնէակենդանաբան Մարջան Մաշկուրը պատասխանատու է եղել թանգարանում կենդանիների ոսկորների նույնականացման համար։


== Հավաքածուներ ==
Զագրոսի հինքարեդարյան թանգարանն զբաղեցնում է չորս սենյակ, որոնցում պահվում են առարկաներ Իրանի Հին քարի դարի և Նոր քարի դարի շրջաններից` թվագրված Ք. ա. 1.000.000 մինչև 8.000 տարի առաջ։ Առաջին սենյակն աուդիոսենյակ է, որտեղ այցելուները կարող են վավերագրական ֆիլմ դիտել նախապատմական քարեդարյան գործիքների և այն մասին, թե ինչպես էին հինքարեդարյան արհեստավորներն օգտագործել այդ գործիքները։ Այնտեղ կա նաև նեանդերթալյան մարդու ամբողջական չափերի մոդել։ 
Երկրորդ սենյակը նվիրված է մարդկային և կենդանիների ոսկորների, որոնք բերված են Զագրոսի լեռնային համակարգից, ինչպես նաև` մարդկային գանգերի որոշ կրկնօրինակների Եվրոպայի և Մերձավոր Արևելքի հայտնի հինքարեդարյան շրջաններից։ Կենդանական աշխարհի մնացորդների մեջ է բրածոների հավաքածու Ուեզմեհ քարանձավից, որն առաջնային նշանակության է։ Երրրոդ սենյակում պահվում են Ստորին պալեոլիթի քարե գործիքներ Ղաշաֆրուդից, Գանջ Պարից և Շիվատոյից։ Չորրորդ սենյակում են գտնվում ուշ հինքարեդարյան և նորքարեդարյան քարե գործիքներ, կենդանիների ոսկորներ, խեցիներ և հնագիտական այլ առարկաներ, որոնք նույնպես բերված են Զագրոսի լեռնային համակարգից։ 


== Ծանոթագրություններ ==


== Հղումներ ==
Biglari, F., 2010 The Zagros Paleolithic Museum Guide, Iranian Cultural Heritage, Handicrafts and Tourism Organization, Kermanshah
Mashkour, M., H. Monchot, E. Trinkaus, J-L. Reyss, F. Biglari, S. Bailon, S. Heydari, K. Abdi 2009 Carnivores and their prey in the Wezmeh Cave (Kermanshah, Iran): A Late Pleistocene refuge in the Zagros, International Journal of Osteoarchaeology 19: 678-694.
Լիդյա Վալենտին

Լիդյա Վալենտին (իսպ.՝ Lidia Valentín Pérez, փետրվարի 10, 1985(1985-02-10), Պոնֆեռադա, Լեոնի շրջան, Կաստիլիա և Լեոն, Իսպանիա), մինչև 75 կգ քաշային կարգում հանդես եկող իսպանացի ծանրորդ, օլիմպիական չեմպիոն (2012), Եվրոպայի քառակի չեմպիոն (2014, 2015, 2017 և 2018), ծանրամարտի աշխարհի կրկնակի չեմպիոն (2017 և 2018)։


== Կենսագրություն ==
Լիդյա Վալենտինը ծնվել է 1985 թվականի փետրվարի 10-ին Պոնֆերադա քաղաքում։ Ծանրամարտով սկսել է զբաղվել 11 տարեկանից Իսահակ Ալվարեսի ղեկավարությամբ։ Նրա մարզական կարիերայի առաջին նշանակալի հաջողությունը Ստրասբուրգում (2007) Եվրոպայի առաջնության բրոնզե մեդալն էր։ 2008 թվականին Պեկինի Օլիմպիական խաղերում զբաղեցրել է 5-րդ տեղը, ինչն այդ պահին լավագույն արդյունքն էր իսպանացի ծանրորդների անցկացրած օլիմպիադաներում։ Հաջորդ Օլիմպիական փուլի ընթացքում նա ևս երեք անգամ դարձել Է Եվրոպայի առաջնությունների մրցանակակիր, իսկ Լոնդոնի Օլիմպիական խաղերում մոտ է եղել մեդալների նվաճմանը, սակայն մնացել է չորրորդ հորիզոնականում։ Այնուամենայնիվ, բոլոր երեք մրցանակակիրներին դոպինգ օգտագործելու համար մեդալներից զրկելուց հետո Լիդյա Վալենտինը տեղափոխվեց առաջին հորիզոնական և դարձավ օլիմպիական չեմպիոն։ Հատկանշական է, որ բրոնզե մեդալն այս մրցույթում բաժին է հասել B խմբի մարզուհուն։
2013 թվականին Վրոցլավի աշխարհի առաջնությունում զբաղեցրել է չորրորդ հորիզոնականը, սակայն ռուսաստանցի Օլգա Զուբովայի որակազրկումից հետո դարձել է բրոնզե մեդալակիր։ 2014 թվականին Թել Ավիվում կայացած Եվրոպայի առաջնությունում առաջին անգամ նվաճեց Եվրոպայի չեմպիոնի կոչումը, իսկ 2015 թվականին պաշտպանեց այդ տիտղոսը։
2018 թվականի նոյեմբերի սկզբին Աշխաբադում կայացած աշխարհի առաջնությունում իսպանացի մարզուհին, մինչև 81 կգ քաշային կարգում երկամարտի 249 կգ արդյունքով նվաճել է ոսկե մեդալ։ Ընդ որում հրում վարժությունում նա փոքր բրոնզե մեդալ է նվաճել 136 կգ քաշով, իսկ պոկում վարժությունում փոքր ոսկե մեդալ է նվաճել 113 կգ արդյունքով։
2019 թվականի Բաթումում կայացած Եվրոպայի առաջնությունում Լիդյան նվաճեց արծաթե մեդալ՝ 1 կգ զիջելով բելառուս Դարյա Նաումովային։ Պոկում վարժությունում նա նվաճեց փոքր ոսկե (108 կգ), իսկ հրում վարժությունում փոքր արծաթե (133 կգ) մեդալներ։


== Հիմնական արդյունքներ ==


== Ծանոթագրություններ ==


== Արտաքին հղումներ ==
Լիդյա Վալենտին – օլիմպիական վիճակագրությունը Sports-Reference.com կայքում (անգլ.)
էջը IWF կայքում Archived 2015-03-22 at the Wayback Machine.(անգլ.)
Valentin Perez, Lidia(անգլ.)
IWRP — profile
Արտաքսերքսես III

Արտաքսերքսես III, Աքեմեյան հարստության թագավոր Իրանում։ Գահակալել է մ.թ.ա. 358-338-ին։ Սպանելով ավագ եղբայրներին, հաջորդել է հորը՝ Արտաքսերքսես II-ին։ Փորձել է վերականգնել Աքեմենյան պետության ամբողջականությունը։ Դաժանորեն ճնշել է ապսամբական շարժումները Փոքր Ասիայում, Փյունիկիայում, Կիպրոսում։ 341-ին վերանվաճել է Եգիպտոսը։ Սատրապներին արգելել է վարձու զորք պահել։ Սպանվել է իր պալատական ներքինու ձեռքով։


== Ծանոթագրություններ ==
Պերուական կինո

Պերուական կինո. Պերույում առաջին նկարահանումներն իրականացվել են 1913 թվականին։ Ազգային կինեմատոգրաֆիայի հաստատումն սկսվել է 1930-ական թվականների կեսից, երբ կազմակերպվել է առաջին կինոֆիրման Լիմայում։ Պերուիի կինոն հանրահայտ է դարձել շնորհիվ ռեժիսոր Ա․ Ռոբլես Դոդոյի ֆիլմերի («Կանաչ պատ», 1969, «Պատրանք», 1973 և այլն)։ Խ․ Ուակոյի, Ս․ Վիլյանուէայի, է․ Նիսիմաիի, է․ Չամբիի վավերագրական ֆիլմերն արտացոլում են հնդկացիների կյանքի սուր սոցիալական խնդիրները։ Կինոդերասաններից են՝ Օ․ Մոնտեսկոն, Խ․ Մոնտորոն, է․ Դոդոյը, Լ․ Ալվարեսը, Ռ․ Մարտինը և ուրիշներ։
Չերվոնովերշկա

Չերվոնովերշկա (ուկրաիներեն՝ Червоновершка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Չերվոնովերշկա գյուղում բնակվում էր 1 118 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սարգիս Խալաֆյան

Սարգիս Լազարի Խալաֆյան (հունիսի 10, 1967(1967-06-10), Երևան, Հայկական ԽՍՀ - ապրիլի 4, 2016(2016-04-04), Թալիշ, Մարտակերտի շրջան, Արցախ), հայ ազատամարտիկ, Արցախյան ազատամարտի և Ապրիլյան պատերազմի մասնակից։


== Կենսագրություն ==
Սարգիս Խալաֆյանը ծնվել է 1967 թվականի հունիսի 10-ին Երևանում։ 1974-1984 թվականներին սովորել է Եղիշե Չարենցի անվան թիվ 67 դպրոցում։ Ավարտելուց հետո սովորել է Երևանի թիվ 20 արհեստագործական ուսումնարանում՝ ստանալով խոհարարի մասնագիտություն։ 1985-1987 թվականներին ծառայել է ԽՍՀՄ Զինված ուժերում։
Ամուսնացած էր, ունի 4 երեխա։


== Մարտական ուղի ==
1990-ականներին, որպես կամավորական մասնակցել է Արցախյան ազատամարտին։
Զոհվել է 2016 թվականի ապրիլի 4-ին՝ մարտական գործողությունների ժամանակ, Արցախի Հանրապետության 6-րդ պաշտպանական շրջանի մարտական դիրքի պաշտպանության ժամանակ։


== Պարգևներ ==
«Փառապանծ մարտիկներ» ռազմահայրենասիրական հկ-ի կողմից պարգևատրվել է «Փառապանծ մարտիկ» մեդալով.
«Ազատամարտիկ» ռազմահայրենասիրական բարեգործական հկ-ի կողմից պարգևատրվել է «Ազատամարտիկ» մեդալով.
«Արաբո» հուշամեդալ.
«Անմար կրակներ» ռազմահայրենասիրական բարեգործական հկ-ի կողմից  պարգևատրվել է «Հայոց արծիվ» մեդալով.
«Մեծն Տիգրան» աշխարհազորային գնդի «Մեծն Տիգրան» մեդալ.
2006 թվականին պարգևատրվել է ՀՀ «Մարտական ծառայություն» մեդալով.
2008 թվականին պարգևատրվել է ՀՀ ՊՆ «Վազգեն Սարգսյան» մեդալով.
2008 թվականին պարգևատրվել է ՀՀ ՊՆ «Մարշալ Հ․Ք․ Բաղրամյանի անվան» մեդալով.
Հայաստանի Հանրապետության «Արիություն» մեդալ (հետմահու).
Արցախի Հանրապետության «Մարտական ծառայություն» մեդալ (հետմահու)։


== Ծանոթագրություններ ==
Չելիչ (քաղաք)

Չելիչ (բոս․՝  և խորվ.՝ Čelić, սերբ.՝ Челић), քաղաք Բոսնիա և Հերցեգովինայի հյուսիսարևելյան մասում, Բոսնիա և Հերցեգովինայի Ֆեդերացիայի Տուզլանի կանտոնի համանուն համայնքի վարչական կենտրոնը։


== Աշխարհագրություն ==
Համայնքի տարածքը կազմում է 132 կմ2 12 000 բնակչությամբ (52 մարդ/կմ2)։ Տեղակայված է Մաևիցա լեռնաշղթայի բլրավետ և զառիկող լանջերի վրա՝ Բրչկո-Տուզլա մայրուղու վրա։


== Բնակչություն ==
Ըստ 2013 թվականի մարդահամարի տվյալների՝ Չելիչ համայնքի բնակչությունը կազմել է 12 083 մարդ։


=== Էթնիկ կազմ ===
Չելիչ համայնքի էթնիկ կազմը հետևյալն է՝


== Ծանոթագրություններ ==
Բուտկով (Կաշարսկի շրջան)

Բուտկով (ռուս.՝ Бутков), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։ 2010 թվականի տվյալներով բնակչությունը կազմել է 74 մարդ։


== Փողոցներ ==
Բատայսկայա
Ռազդոլնայա


== Ծանոթագրություններ ==


== Արտաքին հղումներ ==
Բուտկով (խուտոր)